|  |
| --- |
| PATVIRTINTAKlaipėdos miesto savivaldybėstarybos 2014 m. gruodžio 18 d.sprendimu Nr. T2-336 |
| (Klaipėdos miesto savivaldybės |
| tarybos 2015 m. spalio 15 d. |
| sprendimo Nr. T1-303 redakcija) |

**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |
| --- | --- |
| Biudžetiniai metai | **2015-ieji metai** |
| Asignavimų valdytojas (-ai), kodas  | Ugdymo ir kultūros departamentas, 2Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Kūno kultūros ir sporto plėtros programa** | Kodas | **11** |
| **Programos parengimo argumentai** | Šia programa įgyvendinama Lietuvos Respublikos vietos savivaldos įstatymu numatyta savarankiškoji savivaldybės funkcija – kūno kultūros ir sporto plėtojimas, gyventojų poilsio organizavimas. Pagrindinė sporto ir kūno kultūros misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo miestui ir šaliai svarbiausiuose pasaulio sporto renginiuose. Tai padeda formuoti teigiamą Klaipėdos įvaizdį  |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| **Programos tikslas** | Sudaryti sąlygas ugdyti sveiką ir fiziškai aktyvią miesto bendruomenę, profesionaliai atrinkti ir ugdyti talentingus olimpinės pamainos sportininkus | **Kodas** | **01** |
| **Tikslo įgyvendinimo aprašymas:** Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes. **01 uždavinys. Pritraukti didesnį dalyvių skaičių, užtikrinant sporto renginių organizavimo kokybę.**2015 m. planuojama pritraukti ir organizuoti prestižinius tarptautinius sporto renginius: Europos jaunimo sunkiosios atletikos čempionatą, V. Garasto taurės krepšinio turnyrą, tarptautinį rankinio turnyrą Mero taurei laimėti, Europos jaunių krepšinio čempionatą ir kitus. Lėšos planuojamos atributikai, suvenyrams, atminimo dovanoms ir kitoms organizacinėms išlaidoms. Siekiant pagerbti miestą reprezentuojančias komandas, garsinančius miestą individualių sporto šakų sportininkus ir trenerius, išskirtinai gerų rezultatų pasiekusios komandos ir individualių sporto šakų sportininkai, iškovoję medalius pasaulio, Europos čempionatuose, kituose svarbiuose turnyruose, bus apdovanoti miesto atributika, gėlėmis. Per metus planuojama organizuoti 10–12 pagerbimo ceremonijų.2015 m. planuojama sukurti ir įgyvendinti renginių „Sportas visiems“ (festivalių, akcijų, miesto sporto švenčių) programas, kurias įgyvendinant bus suorganizuotos 3–5 kompleksinės judėjimo „Sportas visiems“ šventės mieste, pritraukiant daugelio visiems prieinamų sporto šakų varžybas. Konkurso būdu bus parenkami organizatoriai, ieškomi parneriai ir t. t. **02 uždavinys. Sudaryti sąlygas sportuoti visų amžiaus grupių miestiečiams, įgyvendinant sveikos gyvensenos ir fizinio aktyvumo programas.**Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama kuo daugiau miesto gyventojų pritraukti į organizuotas sporto pratybas, vykdomi talentingų sportininkų atrankos ir ruošimo didžiajam sportui projektai. 2013 m. pradėta įgyvendinti miesto sporto reforma, kurios tikslas – kuo daugiau vaikų ir jaunimo įtraukti į sportinę veiklą, skatinti sąžiningą konkurenciją. Nuo 2014 m. pradžios sporto klubai, dirbantys su mokiniais iki 19 m., atitinkantys nustatytus kriterijus ir akreditavę neformalaus papildomo ugdymo programas, gauna sportininko krepšelio lėšas. Planuojama, kad 2015 m. pasirenkamojo vaikų ugdymo programose, finansuojamose iš sportininko krepšelio lėšų, dalyvaus apie 2000 vaikų.Sporto mokymo įstaigose sistemingai sportuoja iki 4000 vaikų ir jaunimo. Sporto mokymo įstaigose siekiama teikti kokybiškas paslaugas, gerinti trenerių darbo kokybę ir didinti sportuojančiųjų skaičių. *BĮ Klaipėdos „Viesulo“ sporto centre* bus kultivuojamos šios sporto šakos: gimnastika, tinklinis, rankinis, sunkioji atletika, dviračių sportas, dziudo, graikų-romėnų imtynės, laisvosios imtynės, boksas; sporto pratybas lankys apie 1100 vaikų ir jaunimo. Centre įsteigtas aukšto sportinio meistriškumo padalinys ruoš ir olimpinio rezervo sportininkus. *BĮ Klaipėdos „Gintaro“ sporto centro* struktūroje yra dvi sporto šakos: plaukimas ir plaukimas su pelekais. Centre sportuoja iki 600 sportininkų, planuojama suteikti mokamų paslaugų 17 tūkst. miesto gyventojų, išmokyti plaukti 600 mokinių.*BĮ Klaipėdos Vlado Knašiaus krepšinio mokyklos* mokomosiose grupėse krepšinio žaidimo bus ugdoma 490 jaunųjų krepšininkų. Krepšinio mokykloje sukurta efektyvi vaikų, jaunučių, jaunių sportininkų rengimo sistema. Įtraukiant daugiau moksleivių į sportinę veiklą, bus siekiama didinti krepšinio masiškumą mieste, bus užtikrintas komandų dalyvavimas ne tik Lietuvos, bet ir tarptautiniuose turnyruose, kitose įvairaus rango varžybose.*BĮ Klaipėdos futbolo sporto mokyklos* paskirtis – mokyti moksleivius žaisti futbolą, ruošti įvairių amžiaus grupių komandas dalyvauti šalies moksleivių čempionatuose, sporto žaidynėse, deleguoti geriausius sportininkus į šalies jaunių, jaunimo rinktines, papildyti miesto prestižines futbolo komandas kasmet 10–12 perspektyvių žaidėjų. Futbolo sporto mokykloje mokoma žaisti futbolą iki 700 vaikų. *BĮ Klaipėdos miesto lengvosios atletikos mokykloje* toliau bus plėtojama lengvosios atletikos sporto šaka. Mokyklos tikslas – populiarinti lengvosios atletikos sporto šaką, įtraukti į sportinę veiklą kuo daugiau Klaipėdos miesto vaikų, užtikrinti kokybišką sportinio ugdymo programos įgyvendinimą, atsižvelgiant į ugdytinių individualius gebėjimus ir poreikius; sudaryti sąlygas siekti aukštų sportinių rezultatų lengvosios atletikos sporto šakoje bei deramai atstovauti miesto bei Lietuvos Respublikos rinktinėms įvairaus masto varžybose. *BĮ Kūno kultūros ir rekreacijos centras* aptarnauja miesto gyventojams organizuojamus sporto ir sveikatingumo renginius, sporto varžybas, miesto sporto klubų (komandų) rungtynes, turimose sporto bazėse: sporto rūmuose su aikštynais Dariaus ir Girėno g 10, Sporto sveikatingumo bazėje Smiltynės g. 13, sportinių žaidimų salėje Taikos pr. 61 A, Sportininkų namuose S. Daukanto g. 24, Centriniame stadione Sportininkų g. 46, sporto salėje Pilies g. 2, Poilsio parko aikštyne, suteikia techninę ir organizacinę pagalbą klubams, vykdantiems renginius viešose miesto erdvėse. Siekdama įtraukti vaikus, jaunimą ir kitas gyventojų grupes į sportinę veiklą, įstaiga planuoja per metus aptarnauti 27 sporto renginius, akcijas, sporto festivalius (planuojamas dalyvių skaičius – apie 13,5 tūkst.). Siekiant įgyvendinti Klaipėdos miesto sporto sistemos reformos veiksmų planą, iki 2015 m. sausio 31 d. bus atlikta Klaipėdos miesto sporto bazių valdymo, priežiūros ir naudojimo galimybių studija dėl Klaipėdos miesto sporto bazių centralizuoto valdymo. Atsižvelgiant į galimybių studijos rezultatus bei pasiūlytas alternatyvas, įstaigai planuojama perduoti administruoti daugiau miesto sporto bazių. 2015 m. planuojama Centriniame stadione įrengti švieslentę, vaizdo sistemą, dirbtinės aikštės įgarsinimo sistemą, dėl grafičių perdažyti tribūnų atitvaras.2015–2017 m. toliau bus sudaromos sąlygos ugdytis viešosiose sporto įstaigose: 2013 m. įsteigtoje *VšĮ Klaipėdos krašto buriavimo sporto mokykloje „Žiemys“*ir *VšĮ Klaipėdos irklavimo centre,* į kurįpo BĮ Klaipėdos miesto sporto centro reorganizacijos perkeltosirklavimo ir baidarių ir kanojų irklavimo sporto šakos.Kasmet kviečiama teikti paraiškas sporto klubų daliniam veiklos finansavimui. Planuojama finansuoti 55 klubų programas.**03 uždavinys. Įrengti naujas ir modernizuoti esamas sporto bazes.**Kūno kultūros ir sporto plėtrai didžiausią reikšmę turi pakankama sporto infrastruktūra bei gera jos būklė. Siekiant sudaryti sąlygas ir galimybę kuo daugiau miesto gyventojų užsiimti kūno kultūra ir sportu, vykdomi sporto bazių priežiūros, statybos, rekonstrukcijos darbai. 2015–2017 m. planuojama tęsti Klaipėdos centrinio stadiono Sportininkų g. 46 rekonstrukciją – įrengti stadiono vakarinės ir rytinės pusės dengtas tribūnas, naujus bėgimo takus, įėjimo vartus į stadioną. Taip pat planuojama įrengti futbolo aikštės dangą prie „Pajūrio“ pagrindinės mokyklos, taip sudarant sąlygas sportuoti Futbolo mokyklos auklėtiniams (kol bus rekonstruojama Futbolo mokyklos infrastruktūra Paryžiaus Komunos g. 16A) ir pietinės miesto dalies gyventojams. 2015 m. planuojama užbaigti Klaipėdos miesto baseino (50 metrų) su sveikatingumo centru techninio projekto parengimą ir pradėti jo įgyvendinimą, o 2016 m. statybos darbus planuojama užbaigti. 2015 m. bus pradėti rengti Irklavimo bazės (Gluosnių g. 8) modernizavimo ir Futbolo mokyklos ir baseino pastatų konversijos (taikant modernias technologijas ir atsinaujinančius energijos šaltinius), įkuriant sporto paslaugų kompleksą, skirtą įvairių amžiaus grupių kvartalo gyventojams ir sporto bendruomenei (Paryžiaus Komunos g. 16A) techniniai projektai. Per 2015–2016 m. planuojama parengti Klaipėdos sporto sveikatingumo bazės komplekso (Smiltynės g. 13) panaudojimo galimybių studiją.Toliau bus vykdomas sporto infrastruktūros objektų einamasis remontas ir techninis aptarnavimas. 2015 m. planuojama atlikti sporto salės (Taikos pr. 61A) stogo dangos remontą, Melnragės sporto salės (Burių g. 19) nuotekų vamzdyno remontą, įrengti kamuolių gaudykles, aptverti tribūną bei užtaisyti kiaurymes miesto centrinio stadiono (Sportininkų g. 46) dirbtinėje aikštėje.**04 uždavinys. Tinkamai reprezentuoti miestą šalies ir tarptautiniuose sporto renginiuose.**Išsikovoti teisę atstovauti miestui ir šaliai svarbiausiuose pasaulio sporto forumuose gali sportininkai, įveikę labai aukštus atrankos kriterijus. Pasiekti šių atrankos kriterijų lygį olimpinės pamainos sportininkai gali tik turėdami geras treniruočių ir gyvenimo sąlygas, šiuolaikines mitybos ir atsigavimo priemonių technologijas. Planuojama tokias sąlygas suteikti ribotam 20 talentingų sportininkų skaičiui, kurie bus atrinkti pagal nustatytus kriterijus. Tai leis išlaikyti talentus sporte, kurie, vėliau gaudami valstybinį aprūpinimą, tinkamai reprezentuos miestą ir Lietuvą.Pagal Klaipėdos miesto savivaldybės tarybos 2013 m. kovo 28 d. sprendimu Nr. T2-67 patvirtintus atrankos kriterijus bus atrenkamos miestą atstovaujančių klubų programos iš dalies (ne daugiau kaip 50 %) finansuoti |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2014 (faktas) | 2015 | 2016 | 2017 |
| Organizuotai sportuojančių gyventojų dalis, proc. | Ugdymo ir kultūros departamentas | 8,1 \* | 8,5 | 9 | 9,5 |
| Sportavimo ar fizinio aktyvumo aikštelių skaičius 10 000-čių gyventojų, vnt. | Ugdymo ir kultūros departamentas | 1,2\* | 1,3 | 1,4 | 1,5 |
| Parengta sportininkų nacionalinėms rinktinėms, skaičius | Ugdymo ir kultūros departamentas | 175 | 180 | 180 | 180 |
| Užimta prizinių vietų Lietuvos, Europos ir pasaulio čempionatuose, vnt. | Ugdymo ir kultūros departamentas | 320 | 320 | 350 | 400 |
| Sporto mokyklas lankančiųjų skaičius nuo bendro Klaipėdos miesto moksleivių skaičiaus, % | Ugdymo ir kultūros departamentas | 21,5\* | 12,1 | 12,4 | 12,9 |
| \*2013 m. statistiniai duomenys**Numatomas programos įgyvendinimo rezultatas:**Pagerintos sąlygos įgyvendinti įvairių amžiaus grupių fizinį ugdymą, organizuoti visuotinį sportavimą ir vystyti megėjišką bei didelio meistriškumo sportą. Sportavimas, reguliari mankšta yra veiksmingiausias būdas puoselėti sveikatą, protinę pusiausvyrą ir gerą bendrą savijautą. Planuojama išlaikyti tradicinių tarptautinių sporto renginių skaičių (apie 20) ir aukštą renginių organizavimo kokybę. Didėja dabarties ir ateities visuomenės gyvenimo kokybės augimo galimybės. Įvairiose miesto sporto šakų varžybose bei judėjimo „Sportas visiems“ renginiuose turėtų dalyvauti apie 30 000 gyventojų. Pasiekimai sporto srityje kelia Lietuvos nacionalinį prestižą. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 180 miesto sportininkų atstovaus šaliai nacionalinėse visų amžiaus grupių rinktinėse, 8 sportininkai šalies olimpinėje rinktinėje ruošis 2016 m. Rio de Žaneiro olimpinėms žaidynėms |
| **Galimi programos finansavimo variantai:** Klaipėdos miesto savivaldybės biudžeto lėšos, pajamos už atsitiktines paslaugas, pajamos už patalpų nuomą, Kūno kultūros ir sporto departamento prie Lietuvos Respublikos Vyriausybės programinės lėšos, Lietuvos tautinio olimpinio komiteto programinės lėšos, Kūno kultūros ir sporto rėmimo fondo lėšos, rėmėjų lėšos |
| **Klaipėdos miesto savivaldybės 2013–2020 metų strateginio plėtros plano (KSP) dalys, susijusios su vykdoma programa:**1.6.1 uždavinys. Sukurti į rinkos poreikius orientuotą veiksmingą sporto administravimo sistemą.1.6.2 uždavinys. Skatinti sveiką gyvenseną ir aktyvų gyvenimo būdą. 1.6.3 uždavinys. Plėtoti gyventojų poreikius atitinkančią sporto infrastruktūrą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos kūno kultūros ir sporto įstatymas, Lietuvos Respublikos švietimo ir mokslo ministerijos bei Kūno kultūros ir sporto departamento prie Lietuvos Respublikos Vyriausybės sporto mokymo įstaigų bendrieji nuostatai, Lietuvos Respublikos kultūros ir sporto rėmimo fondo įstatymas, Lietuvos Respublikos asociacijų įstatymas, Klaipėdos miesto savivaldybės tarybos sprendimai: 2010 m. gruodžio 23 d. Nr. T2-362 „Dėl Klaipėdos miesto gyventojų fizinio aktyvumo didinimo ir sporto šakų plėtojimo programos patvirtinimo“, 2011 m. gegužės 26 d. Nr. T2-157 „Dėl Klaipėdos miesto savivaldybės stipendijų skyrimo olimpinės pamainos sportininkams tvarkos aprašo patvirtinimo“, 2011 m. lapkričio 24 d. Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“,2012 m. lapkričio 29 d. Nr. T2-282 „Dėl prioritetinių sporto šakų didelio sportinio meistriškumo klubų veiklos finansavimo“, 2012 m. gruodžio 20 d. Nr. T2-323 „Dėl pritarimo projekto „Klaipėdos miesto baseinas (50 m) su sveikatingumo centru“ įgyvendinimo sutarčiai“, 2013 m. kovo 28 d. Nr. T2-67 „Dėl Prioritetinių sporto šakų didelio sportinio meistriškumo klubų veiklos dalinio finansavimo nuostatų patvirtinimo“, 2013 m. gegužės 30 d. Nr. T2-129„Dėl sporto šakų, finansuojamų Klaipėdos miesto savivaldybės biudžetinėse sporto įstaigose, sąrašo patvirtinimo“, 2013 m. liepos 25 d. Nr. T2-193 „Dėl sutikimo reorganizuoti Klaipėdos miesto sporto centrą“, 2013 m. rugpjūčio 29 d. Nr. T2-220 „Dėl Klaipėdos miesto sporto centro reorganizavimo“, 2013 m. rugpjūčio 29 d. Nr. T2-221 „Dėl biudžetinės įstaigos Klaipėdos miesto lengvosios atletikos mokyklos steigimo“, 2013 m. spalio 24 d. Nr. T2-265 „Dėl Klaipėdos miesto pasirenkamojo vaikų ugdymo programų finansavimo iš sportininko krepšelio lėšų“, 2013 m. balandžio 26 d. Nr. T2-79 „Dėl K**laipėdos miesto savivaldybės 2013–2020 strateginio plėtros plano patvirtinimo“, 2014 m. balandžio 30 d. Nr. T2-103 „Dėl pritarimo Europos jaunimo sunkiosios atletikos čempionato organizavimui 2015 metais Klaipėdos mieste“, 2014 m. sausio 30 d. Nr. T2-12 „D**ėl Buriavimo, irklavimo, baidarių ir kanojų irklavimo sporto šakų sportinės veiklos programų dalinio finansavimo nuostatų patvirtinimo“ |

\_\_\_\_\_\_\_\_\_\_\_\_\_\_\_\_\_\_\_\_\_